Roekeloos.co.za: Boekrak: Hanteer Depressie
Annes Nel is by uitstek gekwalifiseer om oor depressie te skryf. Hy is ´n berader wat reeds baie depressielyers moes help, maar wat ook self ´n depressielyer is en dus vanuit persoonlike ervaring leiding kan gee.
Hy benadruk die feit dat depressie nie ´n teken van swakheid is nie en dat ´n holistiese benadering die antwoord is. "God se liefde sluit jou siekte in. Maar sy genesingsplan sluit ook die medikasie en die mense in wat Hy toegerus het om jou gesond te maak: dokters, sielkundiges en psigiaters."
Die skrywer voel sterk dat dit nie ´n mosie van wantroue in God is as jy professionele hulp soek of medikasie gebruik om hierdie siekte van ons moderne tyd hok te slaan nie.
Die boek help ook die mense na-aan die depressielyer asook beraders, dokters en sielkundiges om die sieke te verstaan en te ondersteun.
Hanteer depressie is deur Lux Verbi.BM uitgegee. Dit is in sagtebandformaat en beslaan 128 bladsye. Navrae kan gerig word aan die uitgewer by 0860 231 231.
Koop/Buy Hanteer Depressie...